Here is a page extracted from Wikipedia that may contain CSS, HTML, and a lot of unformatted text.

Title: فايد محمد فايد
Content: فايد محمد فايد ,مطرب مصرى, اتولد سنة 1928, اتعرف بموهبته فى الغنا من الصغر, التحق للدراسه بمعهد الموسيقى العربيه لمده سنتين و درس الغنا و العزف على العود, اشتغل مدرس للموسيقى فى مدرسة السيده زينب الابتدائيه, و غنى بعدها فى عدد من محطات الاذاعه و الملاهى الليليه, و بدا حياته بالغنا الشعبى فى المناسبات و الافراح, و ظهرت موهبته من خلال الغنا فى الاذاعه المصريه باغنيته الشهيره “حلاوتها زايده حته ياكلوها الساعه سته” و بدا الظهور فى السينما مشارك بالغنا فى كتير من الافلام, منها: (اربع بنات وضابط, الفارس الاسود, خطف مراتى, اولاد الفقراء) ,اختاره على الكسار فى افلامه كمغنى و اشهرها كان فيلم سلفنى 3 جنيه و ظهر كمان فى فيلم بواب العماره و يوم المنى و فيلم الساعه 7 كمان فى افلام يوسف وهبى فى افلام ” اولاد الشوارع, واولاد الفقراء, وبنات الريف”.

المثير فى حياة فايد الشخصيه انه كان مزواج, و كان لما يروح المحافظات المختلفه على مستوى الجمهوريه للغنا فى الافراح الشعبيه, يتجوز من واحده بناتها و وصل الى 38 زيجه.

و كانت اعمار زوجاته متباعده, و خلف 12 ابن و بنت من الـ38 سيده, و فضل يتجوز حتى اتوفى وهو ابن 60 سنه, و اشهر زيجاته كانت من الفنانه “اسمهان” شقيقه الموسيقار فريد الاطرش.

اتوفى سنة 1988.

اشهر افلامه 
 فيلم “خطف مراتى” غنى اغنيه “سلامات” سنه 1954.
 فيلم “البؤساء” سنه 1978
 فيلم ”لمن تشرق الشمس” سنه 1976
 فيلم ”الطاغيه” سنه 1985

من اشهر ما غنى 
عشاقك كتير يا ليل - كلمات محمد محمود

لامونى الناس على حبى

ياليله بيضا يانهار بيلالى

حلاوتها زايده حته

سوق الحلاوه جبر واتبغددوا الوحشين _ كلمات عبد الفتاح شلبى

بحبهم الاتنين - كلمات محمود الكمشوشى

يابنت قولى لابوكى - كلمات فايد محمد فايد

يا ليله بيضاء - كلمات فتحى شريف

ممثلين مصريين
مغنيين مصريين
مواليد 1928
وفيات 1988
دقهلاويه
ناس من ميت غمر